Diari Oficial de la Generalitat Valenciana


Sumari del DOGV 2443, del 06-02-1995 (1995/833759)

RESOLUCIÓ d'11 de gener de 1995, de la Direcció General d'Indústria i Energia, de Convocatòria IA 1/95 de proves selectives destinades a obtenir els carnets d'instal·ladors i mantenidors-reparadors autoritzats en l'àmbit de la Comunitat Valenciana
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2443

Data del DOGV
:   06-02-1995

Secció del DOGV
:   ALTRES DISPOSICIONS

Número del document
:   1995/833759


Data del document
:   11-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

RESOLUCIó d'11 de gener de 1995, de la Direcció General d'Indústria i Energia, de Convocatòria IA 1/95 de proves selectives destinades a obtenir els carnets d'instal·ladors i mantenidors-reparadors autoritzats en l'àmbit de la Comunitat Valenciana.   
La Resolució de 20 de desembre de 1994, de la Direcció General d'Indústria i Energia DGIEN), va establir amb caràcter general el procediment articulador de les proves selectives per a l'obtenció de carnets d'instal·ladors autoritzats. En el marc del que s'hi preveu, aquesta direcció general resol convocar proves selectives per a obtenir determinats carnets d'instal·ladors professionals autoritzats, d'acord amb les següents   
Bases:  
1. Objecte de la convocatòria  
1.1. Convocar proves selectives per a l'obtenció de carnets d'instal·ladors autoritzats en l'àmbit de la Comunitat Valenciana en les especialitats següents:  
Carnets d'instal·ladors:  
1. Instal·lador elèctric;  
2. Instal·lador de fontaneria;  
3. Instal·lador de calefacció, climatització i aigua sanitària;  
4. Mantenidor-reparador de calefacció i aigua calenta sanitària;  
5. Instal·lador de gas IG-I;  
6. Instal·lador de gas IG-II;  
7. Instal·lador de gas IG-III;  
8. Instal·lador de gas IG-IV.  
9. Instal·lador-reparador frigorista.  
1.2. Per a obtenir la resta de les autoritzacions o certificats, els interessats hauran de dirigir-se als respectius serveis territorials d'Indústria i Energia.  
2. Aspirants: requisits d'admissió  
2.1. Condicions generals:  
2.1.1. Haver fet 16 anys d'edat;  
2.1.2. No estar inhabilitat penalment per a l'exercici de la professió;  
2.1.3. No estar sotmés a cap expedient administratiu que implique la suspensió o anul·lació de l'autorització per a exercir.  
2.2. En l'annex primer de la resolució de la DGIEN de 20.12.94 figuren els requisits específics que han d'acomplir els aspirants a cada especialitat en la qual volen ser autoritzats.  
2.3. Tant els requisits generals com els específics s'hauran de tenir en la data de finalització del termini de presentació de sol·licituds i mantenir-se durant el transcurs de les proves i del procediment d'expedició dels carnets i certificats d'aptitud professional.  
2.4. Les dades consignades en les sol·licituds vincularan als interessats fins a la finalització del procediment i de l'expedició, si escau, dels carnets.  
3. Sol·licituds d'admissió  
3.1. Per a sol·licitar l'admissió a les proves, els interessats utilitzaran un imprès per cada especialitat o carnet de les proves a què sol·liciten ser convocats. El model està reproduït en l'annex primer i es pot obtenir en les unitats administratives relacionades en l'annex segon.  
3.2. Es dirigiran a la DGIEN, i podran presentar-se en les unitats administratives que figuren relacionades en l'annex segon i per mitjà de qualsevol dels mecanismes previstos en l'art. 38 de la Llei 30/1992, de 26 de novembre de 1992, de Règim Jurídic de les Administracions Públiques i del Procediment Administratiu Comú (LRJPAC).  
3.3. Els candidats han d'adjuntar a la sol·licitud una fotocòpia del DNI, carnet de conduir o passaport.  
3.4. El termini per a la presentació de sol·licituds s'iniciarà l'endemà de la publicació d'aquesta convocatòria en el DOGV i acabarà 15 dies naturals després.  
3.5. Els interessats hauran de reiterar les sol·licituds de participació en exàmens per a l'obtenció del carnet d'instal·lador, registrades d'acord amb l'anterior procediment d'examen, en l'imprès el model del qual figura en l'annex primer. Excepcionalment, la comissió podrà admetre com a vàlides les que s'hagen registrat abans de la publicació d'aquesta convocatòria en el DOGV.  
3.6. Imprès: Instruccions per a consignar dades.  
3.6.1. Apartat A. Els interessats indicaran les dades personals i el domicili a efectes de notificacions.  
3.6.2. Apartat B. Es marcarà la casella corresponent a la titulació acadèmica més alta que tinguen. En cas que al·leguen un curs que, en absència de titulació acadèmica específica, els habilite per a presentar-se a les proves, indicaran el nom del curs, el centre que l'ha impartit i la data.  
3.6.3. Apartat C. Els interessats marcaran la casella corresponent a l'especialitat a què opten. No s'haurà de marcar més d'una casella/especialitat per sol·licitud. Les últimes quatre caselles quedaran en blanc.  
3.6.4. Apartat D. Es consignaran el número de la Convocatòria IA 1/95, i la data de publicació en el DOGV; la localitat i l'idioma en què es vulga realitzar l'examen.  
3.6.5. Apartat E. No es marcarà cap casella.  
3.6.6. L'interessat ha de firmar l'imprès.  
4. Realització de les proves  
Les proves constaran cadascuna de dos exercicis que es realitzaran, consecutivament, en la mateixa jornada.  
Els temaris específics per a cada especialitat es detallaren en l'annex tercer de la resolució de la DGIEN de 20.12.94.  
Per a la realització dels exercicis, els aspirants utilitzaran només les fulles-model facilitades per la comissió o els seus col·laboradors.  
4.1. Exercici A: consistirà a contestar un qüestionari de 50 preguntes amb quatre respostes alternatives, de les quals només una serà correcta.  
Els aspirants que al·leguen la titulació mínima exigible o la superació d'un curs tècnic específic autoritzat no seran avaluats sobre els coneixements teòrics que figuren especificats com a prova A.2: coneixements teòrics, en l'annex tercer de la resolució DGIEN de 20.12.94.  
Amb aquesta finalitat, la titulació o els cursos autoritzats al·legats hauran de figurar detallats amb claredat a l'apartat B. de l'imprès de sol·licitud.  
4.2. Exercici B: la segona part de la prova consistirà en la resolució de dos supòsits relatius a l'especialitat objecte d'avaluació.  
La comissió comunicarà als candidats abans d'iniciar aquest exercici el temps màxim per a resoldre'l i la normativa o instruments de mesura o càlcul que puguen utilitzar-hi.  
La comissió o els seus col·laboradors arbitraran les mesures necessàries per a als aspirants discapacitats que puguen presentar-s'hi.  
5. Comissió de selecció: composició  
5.1. Comissió titular:  
President: Herminio García Cuadra, cap de l'àrea d'Indústria de la Conselleria d'Indústria, Comerç i Turisme.  
Secretari: Francisco Aucejo Planells, tècnic d'administració general de la Direcció General d'Indústria i Energia.  
Vocals:  
- J. Angel Jiménez Paz, cap del Servei de Gestió Administrativa de la Conselleria d'Indústria, Comerç i Turisme.  
- Juan José Moreno Múrcia, representant de l'Institut Valencià d'Administració Pública.  
- Clemente Vergara Trujillo, cap de la Unitat de Seguretat del Servei Territorial d'Indústria i Energia d'Alacant.  
- Juan Elías Ramos, director territorial d'Indústria, Comerç i Turisme de Castelló.  
- José Català Murciano, enginyer tècnic industrial Unitat d'Energia, Servei Territorial d'Indústria i Energia de València.  
- José Barreda Sorlí, enginyer industrial, Unitat d'Energia, Servei Territorial d'Indústria i Energia de València.  
- Antoni Peris Armengot, enginyer tècnic industrial, àrea d'Indústria.   
5.2. Comissió suplent:  
President: Pedro Gonzàlez García, cap del Servei d'Organització i Administració Industrial de la Conselleria d'Indústria, Comerç i Turisme.  
Secretària: Soletat Solís Fernandez Martos, secretaria del Servei Territorial d'Indústria i Energia de València.  
Vocals:  
- Carlos Sanchis Fernàndez de Córdova, cap de Personal de la Conselleria d'Indústria, Comerç i Turisme.  
- Antoni Pellicer Todolí, representant de l'Institut Valencià d'Administració Pública.  
- Miguel Garcia Mengual, cap de la Unitat d'Energia del Servei Territorial d'Indústria i Energia d'Alacant.  
- Leopoldo Igual Díaz-Terán, enginyer industrial, Unitat d'Energia i Mines, Servei Territorial d'Indústria i Energia de Castelló.  
- Vicente Bonet Gil, enginyer industrial, Unitat de Seguretat, Servei Territorial d'Indústria i Energia de València.  
- Javier Tormo Gómez, enginyer industrial, Unitat d'Energia, Servei Territorial d'Indústria i Energia de València.  
- Anselmo Cuesta Cuesta, enginyer tècnic industrial, àrea d'Indústria.   
Els membres d'ambdues comissions podran actuar indistintament i concurrentement.  
6. Expedició del carnet d'instal·lador o mantenidor-reparador  
6.1. Termini: en el termini de quinze dies comptadors a partir de l'endemà de la publicació en el DOGV de la relació definitiva de seleccionats, els interessats hauran de registrar en els Serveis Territorials d'Indústria i Energia la sol·licitud d'expedició del carnet que els corresponga.  
6.2. Documentació: a la citada sol·licitud hauran d'afegir la documentació (original o compulsada com cal) necessària que acredite, fefaentment, que acompleixen les condicions generals i que tenen els requisits específics de titulació acadèmica, experiència o curs habilitador que en cada cas corresponga [annex tercer de la resolució de la DGIEN 20.12.94; així com una declaració personal que no s'està inhabilitat per a l'exercici de la professió corresponent.  
6.3. Taxa: simultàniament, el servei territorial emetrà un document perquè l'interessat ingresse la taxa per expedició del carnet que, en cada cas, figure detallada en la vigent llei de Taxes de la Generalitat Valenciana.  
6.4. Expedició/registre: el carnet d'instal·lador o mantenidor-reparador autoritzat serà expedit i registrat en el Servei Territorial d'Indústria i Energia en què es presente la sol·licitud d' expedició.  
6.5. Caducitat: els directors territorials d'Indústria, Comerç i Turisme acordaran la caducitat de l'expedient d'acord amb el que es preveu en el paràgraf 6.3 de la resolució DGIEN de 20.12.94; en conseqüència, l'interessat perdrà els drets que li corresponguen com a seleccionat en les proves.  
6.6. Mancança de requisits: si de l'examen de la documentació aportada es dedueix que l'interessat no reuneix les condicions generals o els requisits específics requerits, els directors territorials d'Indústria, Comerç i Turisme acordaran la nul·litat de les actuacions del candidat i dels actes declaratius de drets que com a seleccionat en les proves puguen correspondre-li; sense perjudici de les responsabilitats en què haja incorregut. Aquesta incidència serà immediatament comunicada a la DGIEN.  
7. Procediment  
Les qüestions relatives al procediment, naturalesa de les proves, requisits dels participants, funcions de la comissió, publicitat de les relacions o qualsevol altra que afecte les proves, no especificades en aquesta convocatòria estan establertes en la resolució de la DGIEN de 20.12.94 que constitueix el marc bàsic de referència.  
8. Règim de recursos  
8.1. Les persones interessades poden interposar contra aquesta convocatòria, les seues bases i tots els actes administratius que es dicten en el seu desenvolupament, un recurs administratiu ordinari, en el termini d'un mes a comptar a partir de l'endemà de la publicació d'aquesta convocatòria o dels actes que d'ella es deriven, davant la Conselleria d'Indústria, Comerç i Turisme, d'acord amb el que estableix l'art. 107.1 en relació amb el 114 i següents de la LRJPAC (Llei 30/1992, de 26 de novembre de 1992, de Règim Jurídic de les Administracions Públiques i del Procediment Administratiu Comú). Sense perjudici que utilitzen qualsevol altra via que consideren oportuna.  
8.2. Contra els acords adoptats per la comissió seleccionadora procedeix la interposició d'un recurs ordinari davant la Direcció General d'Indústria i Energia, en els termes i terminis especificats en el paràgraf 8.1.  
València, 11 de gener de 1995.- La directora general d'Indústria i Energia: Celeste Juan Millet.  
ANNEX  
2. Relació d'unitats administratives  
Alacant:  
Servei Territorial d'Indústria i Energia.  
C/ Churruca, 29. 03701 Alacant.  
Tel.: (96) 590 08 00 / fax.: (96) 590 08 01.  
Castelló:  
Servei Territorial d'Indústria i Energia.  
C/ Cavallers, 8. 12848 Castelló  
Tel.: (964) 22 47 16 / fax.: (964) 22 89 08.  
Valencia:  
Servei Territorial d'Indústria i Energia.  
C/ Arts Gràfiques, 32. 46073 València  
Tel.: (96) 386 68 33 / fax.: (96) 386 68 06.  
Conselleria d'Indústria, Comerç i Turisme: Direcció General d'Indústria i Energia.  
C/ Colom, 32. 46008 València  
Tel.: (96) 386 68 27 / fax.: (96) 386 53 30.